KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2009. június 17-i ülésére)

TÁRGY: 
PÁLYÁZAT BENYÚJTÁSA KÖZCÉLÚ FOGLALKOZTATÁS ELŐSEGÍTÉSÉNEK ESZKÖZBESZERZÉSÉRE
Közcélú foglalkoztatás keretében 2009. áprilisától közel 60 főt alkalmazunk. A közcélú foglalkoztatás esetén az önkormányzat a foglakozatással összefüggő személyi kiadások (munkabér, bérjellegű juttatások és közterhek) 95%-át igényelheti a központi költségvetésből, ugyanakkor a dologi költségek (munkaeszközök, védőfelszerelések stb.) fedezetét az önkormányzatnak kell viselnie.
A 2009. évben is kiírásra került a Dél-Alföldi Regionális Fejlesztési Tanács által „az önkormányzatok támogatása területi kötöttség nélkül” elnevezésű (CÉDE) pályázat, amely támogatás egyik jogcíme éppen az önkormányzati fejlesztésekhez kapcsolódó közcélú foglalkoztatás anyag- és eszközbeszerzésére irányul.
Az eszközbeszerzésre - a pályázat megnyerése esetén - 2009. évben kerülhet sor összesen bruttó 821.250,-Ft értékben. A támogatás mértéke maximum 75 %, a szükséges saját forrás aránya legalább 25 % kell,  hogy legyen.
A fentiek alapján javaslom, hogy a Képviselő-testület a támogatás elnyerése érdekében a határozat-tervezetben foglaltak szerint döntsön.

Kiskőrös, 2009. június 05.
Domonyi László sk.

    polgármester

HATÁROZAT-TERVEZET

1. A Képviselő-testület egyetért „a közcélú foglalkoztatás elősegítését megvalósító eszközbeszerzéssel”, amelynek összköltsége  bruttó 821.250,- Ft.
2. A Képviselő-testület saját forrásként 205.313,-Ft összeget Kiskőrös Város Önkormányzatának 2009. évi költségvetése terhére biztosít, és felkéri a polgármestert, hogy a 2009. évi költségvetési rendelet soron következő módosítását ennek megfelelően terjessze elő.
3. A Képviselő-testület a fennmaradó  615.938,-Ft költség fedezetére pályázatot nyújt be a Dél-Alföldi Regionáls Fejlesztési Tanács 2009. évi „az önkormányzatok támogatása területi kötöttség nélkül (CÉDE)” támogatásának elnyerésére.
Felelős: polgármester

Határidő: 2009. június 19. 
